Vilnius, 2025 m. rugpjūčio 21 d.

**„Lidl“ plečiasi Kaune – Šilainiuose atidaryta jau 17-oji parduotuvė mieste**

**Prekybos tinklas „Lidl“ rugpjūčio 21 dieną atidarė dar vieną parduotuvę Kaune. Tai jau 82-oji „Lidl“ parduotuvė Lietuvoje bei 17-oji Kaune, kuri duris atvėrė Šilainiuose, Baltijos g. 48A. Kasdien ji pirkėjų lauks nuo 8 iki 22 valandos. Tai pirmoji prekybos tinklo parduotuvė Lietuvoje su įrengta priedanga. Taip pat dvi pirmąsias parduotuvės darbo dienas klientų lauks „Lidl Plus“ ekspertų komanda, kuri padės įsidiegti programėlę telefone bei patars, kaip ja naudotis.**

Parduotuvės atidarymas Kaune sulaukė didelio dėmesio ir klientų susidomėjimo. Dar prieš parduotuvei atveriant duris būriavosi kauniečiai, laukiantys naujosios parduotuvės atidarymo. Šia proga klientų laukė įvairios pramogos, vaišės, specialūs pasiūlymai tiek maisto, tiek ir ne maisto prekėms, kurie leidžia apsipirkti už jau įprastai žemą „Lidl“ kainą.

Parduotuvė įsikūrusi pagrindinėje Šilainių eismo arterijoje – Baltijos gatvėje, šalia Santarvės parko, todėl yra patogiai pasiekiama tiek Šilainių gyventojams, tiek ir kitiems Baltijos gatve važiuojantiems kauniečiams.

Taip pat ši parduotuvė išsiskiria tuo, kad tai yra pirmoji „Lidl“ parduotuvė Lietuvoje, kurioje įrengta priedanga parduotuvės klientams bei darbuotojams.

Naujoji parduotuvė yra įprasto ir daugeliui pirkėjų puikiai pažįstamo formato. Parduotuvėje veikia įprastinės ir savitarnos kasos. XXL savitarnos kasos puikiai pritaikytos esant didesniems pirkiniams bei greitiems apsipirkimams. Skaičiuojama, kad savitarnos kasose atsiskaityti už prekes galima per vidutiniškai 2 minutes.

Šalia parduotuvės taip pat įrengta itin patogi ir erdvi automobilių stovėjimo aikštelė, kuri leis visada rasti vietos automobilio parkavimui ir užtikrins greitą bei patogų apsipirkimą. Parduotuvė taip pat patogi ir elektromobilių vairuotojams – šalia parduotuvės yra 16 parkavimo vietų, kuriose galima pasikrauti elektromobilį.

Parduotuvės komandą sudaro maždaug 30 darbuotojų. Konkurencingiausius iš didžiųjų prekybos tinklų atlyginimus mokančio „Lidl“ vidutinis atlyginimas, „Rekvizitai.lt“ 2025 metų birželio mėnesio duomenimis, siekė 2304 eurus prieš mokesčius.

Dvi pirmąsias naujosios parduotuvės darbo dienas, nuo 9 iki 13 valandos bei nuo 16 iki 20 valandos, klientų lauks „Lidl Plus“ ekspertų komanda, kuri padės įsidiegti programėlę telefone bei patars, kaip ja naudotis. Programėlėje „Lidl Plus“ klientai mato tik jiems skirtus prekybos tinklo nuolaidų kuponus, kitus specialius pasiūlymus, skaitmeninius apsipirkimo kvitus ir apsipirkimo istoriją, taip pat gali dalyvauti specialiuose žaidimuose bei naudotis partnerių pasiūlymais.

Taip pat atidarymo proga, nuo ketvirtadienio iki sekmadienio, kiekvienam naujojoje parduotuvėje apsipirkusiam bent už 40 eurų ir pasinaudojus „Lidl Plus“, bus suteikiamas 4 eurų nuolaidos kuponas kitam apsipirkimui.

Iš viso šiuo metu Lietuvoje veikia 82 „Lidl“ parduotuvės 29 šalies miestuose: Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje, Vilkaviškyje, Druskininkuose, Rokiškyje, Kaišiadoryse, Nemenčinėje, Gargžduose, Molėtuose ir Jurbarke.

**Kontaktai žiniasklaidai:**

Lina Skersytė  
Korporatyvinių reikalų ir komunikacijos departamentas  
UAB „Lidl Lietuva“   
Mob. tel. +370 680 53556  
[lina.skersyte@lidl.lt](mailto:lina.skersyte@lidl.lt)